Sentenza tal-Qorti Ġenerali (Il-Ħames Awla) tal‑11 ta’ Frar 2026 – Tokareva vs Il-Kunsill
(Kawża T‑693/25)
“Politika estera u ta’ sigurtà komuni – Miżuri restrittivi meħuda fir-rigward ta’ azzjonijiet li jikkompromettu jew jheddu l-integrità territorjali, is-sovranità u l-indipendenza tal-Ukraina – Iffriżar ta’ fondi – Lista ta’ persuni, entitajiet u korpi li għalihom japplika l-iffriżar ta’ fondi u ta’ riżorsi ekonomiċi – Inklużjoni mill-ġdid ta’ isem ir-rikorrent fil-lista – Kunċett ta’ “benefiċċju miksub minn negozjant ewlieni li jopera fir-Russja” – Artikolu 2(1)(g) tad-Deċiżjoni 22014/145/PESK – Żball ta’ evalwazzjoni – Artikolu 266 TFUE”
1.      L-Unjoni Ewropea – Stħarriġ ġudizzjarju tal-legalità tal-atti tal-istituzzjonijiet – Miżuri restrittivi meħuda fid-dawl tas-sitwazzjoni fl-Ukraina – Portata tal-istħarriġ – Prova tal-fondatezza tal-miżura – Obbligu li l-awtorità kompetenti tal-Unjoni tistabbilixxi, fil-każ ta’ kontestazzjoni, il-fondatezza tal-motivi invokati kontra l-persuni jew l-entitajiet ikkonċernati – Inklużjoni fil-listi bbażata fuq sensiela ta’ indizji preċiżi, konkreti u konkordanti – Assenza – Żball ta’ evalwazzjoni
(Karta tad-Drittijiet Fundamentali tal-Unjoni Ewropea, Artikolu 47; Deċiżjoni tal-Kunsill 2014/145/PESK, kif emendata bid-Deċiżjoni (PESK) 2025/1895; Regolamenti tal-Kunsill Nri 269/2014 u 2025/1894) 47)
(ara l-punti 30 sa 33, u 39 sa 42)
2.      L-Unjoni Ewropea – Stħarriġ ġudizzjarju tal-legalità tal-atti tal-istituzzjonijiet – Miżuri restrittivi meħuda fid-dawl tas-sitwazzjoni fl-Ukraina – Portata tal-istħarriġ – Prova tal-fondatezza tal-miżura – Obbligu li l-awtorità kompetenti tal-Unjoni tistabbilixxi, fil-każ ta’ kontestazzjoni, il-fondatezza tal-motivi invokati kontra l-persuni jew l-entitajiet ikkonċernati – Portata tal-marġni ta’ evalwazzjoni tal-imsemmija awtorità kompetenti – Rilevanza tal-provi prodotti fir-rigward ta’ inklużjoni preċedenti fl-assenza ta’ modifika tal-motivi, ta’ bidliet fis-sitwazzjoni tar-rikorrent jew ta’ evoluzzjoni tal-kuntest fl-Ukraina
(Karta tad-Drittijiet Fundamentali tal-Unjoni Ewropea, Artikolu 47; Deċiżjoni tal-Kunsill 2014/145/PESK, kif emendata bid-Deċiżjoni (PESK) 2025/1895; Regolamenti tal-Kunsill Nri 269/2014 u 2025/1894)
(ara l-punt 34)
3.      Politika estera u ta’ sigurtà komuni – Miżuri restrittivi meħuda fid-dawl tas-sitwazzjoni fl-Ukraina – Kriterji għall-adozzjoni tal-miżuri restrittivi – Negozjanti ewlenin li joperaw fir-Russja u membri tal-familja immedjata tagħhom jew persuni fiżiċi oħra li jiksbu vantaġġ minnhom – Kunċett ta’ vantaġġ – Vantaġġ ta’ kull natura mhux negliġibbli – Vantaġġ mogħti qabel l-annessjoni tal-Krimea – Esklużjoni
(Deċiżjoni tal-Kunsill 2014/145/PESK, kif emendata bid-Deċiżjonijiet (PESK) 2023/1094 u 2025/1895, Artikolu 2(1)(g); Regolamenti tal-Kunsill Nru 269/2014 u 2025/1894)
(ara l-punti 36 sa 38)
4.      Rikors għal annullament – Sentenza ta’ annullament – Effetti – Obbligu li jiġu adottati miżuri ta’ eżekuzzjoni – Portata – Obbligu li tiġi evitata s-sostituzzjoni tal-att annullat minn att ivvizzjat bl-istess difett – Estensjoni ta’ dan l-obbligu għall-atti sussegwenti
(Artikolu 266 TFUE)
(ara l-punti 48 sa 60)
5.      Rikors għal annullament – Sentenza ta’ annullament – Effetti – Limitazzjoni mill-Qorti tal-Ġustizzja – Miżuri restrittivi meħuda fid-dawl tas-sitwazzjoni fl-Ukraina – Assenza ta’ teħid inkunsiderazzjoni mill-Kunsill ta’ diversi deċiżjonijiet ta’ annullament konsekuttivi – Element ta’ natura li jiġġustifika ċ-ċaħda tat-talba għal limitazzjoni – Assenza ta’ raġunijiet ġodda jew ta’ kwalunkwe prova ġdida – Illegalità ta’ natura li tippreġudika l-ordinament ġuridiku tal-Unjoni – Ċaħda
(Artikoli 2 u 19 TUE; Artikoli 264 u 266 TFUE)
(ara l-punti 68 sa 70)
Dispożittiv
1)
Id-Deċiżjoni tal-Kunsill (PESK) 2025/1895 tat-12 ta’ Settembru 2025 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna u r-Regolament ta’ Implimentazzjoni tal-Kunsill (UE) 2025/1894 tat-12 ta’ Settembru 2025 li jimplimenta r-Regolament (UE) Nru 269/2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna huma annullati, sa fejn isem Maya Tokareva ġie inkluż mill-ġdid fil-lista ta’ persuni, entitajiet u korpi li għalihom japplikaw dawn il-miżuri restrittivi.
2)
It-talba intiża sabiex tiġi ordnata ż-żamma tal-effetti tad-Deċiżjoni 2025/1895 f’dak li jikkonċerna lir-rikorrenti sad-dħul fis-seħħ tal-annullament parzjali tar-Regolament ta’ Implimentazzjoni 2025/1894, hija miċħuda.
3)
Il-Kunsill tal-Unjoni Ewropea huwa kkundannat ibati l-ispejjeż tiegħu stess kif ukoll dawk ta’ M. Tokareva.